CELEX: 62015TA0630
Language: bg
Date: 2018-12-13 00:00:00
Title: Дело T-630/15: Решение на Общия съд от 13 декември 2018 г. — Scandlines Danmark и Scandlines Deutschland/Комисия (Държавни помощи — Публично финансиране на постоянната железопътно-автомобилна връзка в пролива Фемарн-Белт — Индивидуални помощи — Решение да не се повдигат възражения — Решение, с което се установява липса на държавна помощ и помощта се обявява за съвместима с вътрешния пазар — Понятие за държавна помощ — Нарушаване на конкуренцията и засягане на търговията между държавите членки — Условия за съвместимост — Помощ, предназначена да насърчи изпълнението на важен проект от общоевропейски интерес — Необходимост от помощта — Стимулиращ ефект — Пропорционалност на помощта — Сериозни затруднения, обосноваващи започване на официална процедура по разследване — Задължение за мотивиране — Съобщение за държавни помощи, предназначени да насърчат изпълнението на важен проект от общоевропейски интерес)

4.3.2019   
            
            
               BG
            
            
               Официален вестник на Европейския съюз
            
            
               C 82/37
            
         
      Решение на Общия съд от 13 декември 2018 г. — Scandlines Danmark и Scandlines Deutschland/Комисия
      (Дело T-630/15) (1)
      
      ((Държавни помощи - Публично финансиране на постоянната железопътно-автомобилна връзка в пролива Фемарн-Белт - Индивидуални помощи - Решение да не се повдигат възражения - Решение, с което се установява липса на държавна помощ и помощта се обявява за съвместима с вътрешния пазар - Понятие за държавна помощ - Нарушаване на конкуренцията и засягане на търговията между държавите членки - Условия за съвместимост - Помощ, предназначена да насърчи изпълнението на важен проект от общоевропейски интерес - Необходимост от помощта - Стимулиращ ефект - Пропорционалност на помощта - Сериозни затруднения, обосноваващи започване на официална процедура по разследване - Задължение за мотивиране - Съобщение за държавни помощи, предназначени да насърчат изпълнението на важен проект от общоевропейски интерес))
      (2019/C 82/42)
      Език на производството: английски
      
         Страни
      
      
         Жалбоподатели: Scandlines Danmark ApS (Копенхаген, Дания) и Scandlines Deutschland GmbH (Хамбург, Германия) (представители: първоначално L. Sandberg-Mørch и M.-E. Vitali, впоследствие L. Sandberg-Mørch, avocats)
      
         Ответник: Европейска комисия (представители: L. Armati, L. Flynn и S. Noë)
      
         Встъпили страни в подкрепа на жалбоподателите: Naturschutzbund Deutschland (NABU) eV (Щутгарт, Германия) (представител: T. Hohmuth, avocat) и Föreningen Svensk Sjöfart (Гьотеборг, Швеция) (представители: L. Sandberg-Mørch и J. Buendía Sierra, avocats)
      
         Встъпила страна в подкрепа на ответника: Кралство Дания (представители: първоначално C. Thorning, впоследствие J. Nymann-Lindegren, подпомагани от R. Holdgaard, avocat)
      
         Предмет
      
      Искане на основание член 263 ДФЕС за отмяна на решение на Комисията C(2015) 5023 окончателен от 23 юли 2015 г. относно държавна помощ SA.39078 (2014/N) (Дания) за финансиране на проекта за постоянна връзка в пролива Фемарн-Белт (ОВ C 325, 2015 г., стр. 5).
      
         Диспозитив
      
      
                  1)
               
               
                  Отменя решение на Комисията C(2015) 5023 окончателен от 23 юли 2015 г. относно държавна помощ SA.39078 (2014/N) (Дания) за финансиране на проекта за постоянна връзка в пролива Фемарн-Белт (ОВ C 325, 2015 г., стр. 5) в частта, в която Комисията не повдига възражение срещу помощта от Кралство Дания за Femern A/S за планиране, изграждане и експлоатиране на постоянна връзка в пролива Фемарн-Белт.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Комисията понася, наред с направените от нея съдебни разноски, и съдебните разноски, направени от Scandlines Danmark ApS и Scandlines Deutschland GmbH.
               
            
                  4)
               
               
                  Кралство Дания, Föreningen Svensk Sjöfart и Naturschutzbund Deutschland (NABU) eV понасят направените от тях съдебни разноски.
               
            
         (1)  ОВ C 59, 15.2.2016 г.